CELEX: 32014D0236
Language: lv
Date: 2014-04-24 00:00:00
Title: 2014/236/ES: Komisijas Īstenošanas lēmums ( 2014. gada 24. aprīlis ) par Savienības finansiālo ieguldījumu attiecībā uz uzraudzību un citiem ārkārtas pasākumiem, kurus Igaunijā, Latvijā, Lietuvā un Polijā īsteno pret Āfrikas cūku mēri (izziņots ar dokumenta numuru C(2014) 2551)

26.4.2014   
            
            
               LV
            
            
               Eiropas Savienības Oficiālais Vēstnesis
            
            
               L 125/86
            
         KOMISIJAS ĪSTENOŠANAS LĒMUMS
   (2014. gada 24. aprīlis)
   par Savienības finansiālo ieguldījumu attiecībā uz uzraudzību un citiem ārkārtas pasākumiem, kurus Igaunijā, Latvijā, Lietuvā un Polijā īsteno pret Āfrikas cūku mēri
   
      
         (izziņots ar dokumenta numuru C(2014) 2551)
      
   
   (Autentisks ir tikai teksts igauņu, latviešu, lietuviešu un poļu valodā)
   
      (2014/236/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 8. pantu,
   ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (2) un jo īpaši tās 84. pantu,
   tā kā:
   
               (1)
            
            
               Āfrikas cūku mēris (ĀCM) ir vīrusu infekcijas slimība (parasti nāvējoša), ar ko slimo mājas un savvaļas cūkas, un tā ievērojami traucē Savienības iekšējo tirdzniecību ar dzīvām cūkām un produktiem, kas iegūti no cūku sugu dzīvniekiem, kā arī to eksportu uz trešām valstīm.
            
         
               (2)
            
            
               Pēc tam, kad 2007. gadā ĀCM apstiprināja Gruzijā, slimība izplatījās arī Krievijas Federācijā, kur ir ziņots par vairākiem šīs slimības uzliesmojumiem cūkām un mežacūkām visā Krievijas Eiropas daļā. Turklāt 2013. gada jūnijā Baltkrievija ziņoja, ka ĀCM uzliesmojums piemājas saimniecībās audzētām cūkām ir apstiprināts Grodņas reģionā, kas atrodas aptuveni 40 km no Lietuvas robežas un tuvu robežai ar Poliju.
            
         
               (3)
            
            
               Ar Komisijas Īstenošanas lēmumu 2013/498/ES (3) tika piešķirts Savienības finansiālais ieguldījums attiecībā uz uzraudzību un citiem ārkārtas pasākumiem pret ĀCM, kuri 2013. gadā tika īstenoti Igaunijā, Latvijā, Lietuvā un Polijā – dalībvalstīs, kuras apdraud tiešs ĀCM ievazāšanas risks.
            
         
               (4)
            
            
               Tika ziņots, ka 2014. gada janvārī slimība konstatēta mežacūku populācijā Ukrainā, un tā joprojām turpina izplatīties Baltkrievijā un Krievijas Federācijā. Turklāt 2014. gada janvārī tika konstatēti divi ĀCM gadījumi mežacūku populācijā Lietuvā un dažas dienas vēlāk tika ziņots par vēl diviem slimības gadījumiem mežacūkām Polijā. Abās minētajās dalībvalstīs slimība tika konstatēta pie robežas ar Baltkrieviju. Tādējādi ĀCM situācija valstīs, kas robežojas ar Eiropas Savienību, rada pastāvīgu apdraudējumu cūku saimniecībām Savienībā, jo dalībvalstīs, kuras robežojas ar inficētajām trešām valstīm, vīrusu var ievazāt mežacūkas, kas no inficētajiem apgabaliem ienāk Savienības teritorijā, kā arī transportlīdzekļi, ar kuriem ir tikuši pārvadāti dzīvi dzīvnieki vai arī vīrusu var ievazāt, nelikumīgi ievedot Savienībā no cūku sugu dzīvniekiem iegūtus produktus.
            
         
               (5)
            
            
               Igaunijā, Latvijā, Lietuvā un Polijā risks ievazāt ĀCM Savienībā ir augstāks, ņemot vērā minētās slimības sastopamību un evolūciju tajās Baltkrievijas, Krievijas Federācijas un Ukrainas teritorijās, kuras robežojas ar Savienību. Minētās dalībvalstis ir informējušas Komisiju un pārējās dalībvalstis par pasākumiem, kurus tās plāno pieņemt, lai pastiprinātu savu un pārējo dalībvalstu teritoriju aizsardzību.
            
         
               (6)
            
            
               Igaunija, Latvija, Lietuva un Polija 2013. gadā īstenoja uzraudzību, lai agrīni konstatētu ĀCM mežacūkām un mājas cūkām. Lai ĀCM profilakse būtu efektīvāka, ir jāveic konkrēti uzraudzības pasākumi minēto dalībvalstu teritorijā.
            
         
               (7)
            
            
               Viens no galvenajiem piesardzības pasākumiem pret ĀCM iekļūšanu Savienībā ir tādu transportlīdzekļu tīrīšana un dezinficēšana, kuri varētu būt bijuši saskarē ar ĀCM vīrusu. Tādēļ Komisijas Īstenošanas lēmumā 2013/426/ES (4) ir paredzēti konkrēti pasākumi, lai nepieļautu ĀCM ievazāšanu Savienībā no Baltkrievijas un Krievijas Federācijas, un noteikta prasība pienācīgi iztīrīt un dezinficēt transportlīdzekļus, ar kuriem ir tikuši pārvadāti dzīvi dzīvnieki un kuri iebrauc Savienībā no inficētajiem apgabaliem.
            
         
               (8)
            
            
               Neatkarīgi no Komisijas Regulas (EK) Nr. 206/2009 (5) noteikumiem tas ĀCM ievazāšanas risks Savienībā, ko izraisa pa pastu sūtīti vai ceļotāju, it īpaši to, kuri ierodas no Baltkrievijas, Krievijas Federācijas un Ukrainas, bagāžā ievesti personīgam patēriņam paredzēti cūku izcelsmes produktu sūtījumi, pārsniedz nenozīmīgu risku, un iebraukšanas punktos ir vajadzīga papildu kontrole.
            
         
               (9)
            
            
               Turklāt, lai nodrošinātu ātru atbildes reakciju gadījumā, ja ĀCM tiktu ievazāts, plašā ieinteresēto personu lokā, ieskaitot veterinārārstus, profesionālus un nekomerciālus lauksaimniekus, kravas automašīnu vadītājus, muitas darbiniekus, pasažierus un plašu sabiedrību, izmantojot konkrētai mērķauditorijai domātas izpratni veicinošas kampaņas, kuru mērķis ir vairot izpratni par ĀCM un sagatavotību slimības gadījumam atbilstoši ārkārtas rīcības plāniem, kas izstrādāti saskaņā ar Padomes Direktīvu 2002/60/EK (6), būtu jāvairo izpratne par riskiem, ko rada ĀCM ievazāšana un tās sekas.
            
         
               (10)
            
            
               ĀCM 2014. gadā tika konstatēts mežacūkām Lietuvā un Polijā, un abas minētās dalībvalstis tieši apdraud ĀCM esība aiz robežas, Baltkrievijā. Lai mazinātu slimības izplatības risku savā teritorijā, Lietuva un Polija plāno samazināt uzņēmīgo saimniekorganismu blīvumu cūku saimniecībās, kurās ir zema bioloģiskā drošība un kuras atrodas inficētajā apgabalā, veicinot cūku nokaušanu un vismaz vienu gadu nepieļaujot krājumu atjaunošanu cūku saimniecībās. 2013. gada decembrī Igaunija, Latvija, Lietuva un Polija iesniedza attiecīgos plānus un izmaksu aplēses ārkārtas pasākumu īstenošanai 2014. gadā apgabalos, kuri uzskatāmi par augstāka riska apgabaliem saistībā ar ĀCM ievazāšanu no Baltkrievijas, Krievijas Federācijas un Ukrainas. Komisija ir pārbaudījusi minētos plānus saistībā ar Savienības finansiālo ieguldījumu, un tika konstatēts, ka tie atbilst Direktīvai 2002/60/EK.
            
         
               (11)
            
            
               Pasākumi, ko Igaunija, Latvija, Lietuva un Polija veic saistībā ar slimības uzraudzību, transportlīdzekļu tīrīšanu un dezinficēšanu un izpratnes veicināšanas kampaņu organizēšanu, būtu jālīdzfinansē 50 % apmērā.
            
         
               (12)
            
            
               Pasākumi, ko Lietuva un Polija īsteno, lai samazinātu cūku blīvumu inficētajos apgabalos pie robežas ar Baltkrieviju, būtu jālīdzfinansē 30 % apmērā.
            
         
               (13)
            
            
               Igaunijas, Latvijas, Lietuvas un Polijas iesniegtie plānotie ārkārtas pasākumi, kas 2014. gadā tiks veikti pret ĀCM ievazāšanu no Baltkrievijas, Krievijas Federācijas un Ukrainas, ir pietiekami detalizēts pamats Komisijas Deleģētās regulas (ES) Nr. 1268/2012 (7) 94. panta izpratnē, tāpēc šis lēmums būtu uzskatāms par finansēšanas lēmumu attiecībā uz izdevumiem, kas paredzēti darba programmā dotācijām.
            
         
               (14)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   To ārkārtas pasākumu aizsardzībai pret ĀCM ietvaros, ko Igaunija, Latvija, Lietuva un Polija veic 2014. gadā, šīm dalībvalstīm ir tiesības uz īpašu ieguldījumu no Savienības, lai segtu izdevumus, kuri radīsies, īstenojot 2. un 3. punktā aprakstītos pasākumus, kas plānoti laikposmā no 2014. gada 1. janvāra līdz 2014. gada 31. decembrim.
   2.   Savienības finansiālais ieguldījums ir noteikts 50 % apmērā no izmaksām, kas radīsies un tiks samaksātas, īstenojot šādus pasākumus:
   
               a)
            
            
               paraugu ņemšana no mājas cūkām;
            
         
               b)
            
            
               paraugu ņemšana no mežacūkām;
            
         
               c)
            
            
               
                  ELISA testi;
            
         
               d)
            
            
               PĶR un sekvencēšanas testi;
            
         
               e)
            
            
               aprīkojuma un dezinfekcijas līdzekļu iegāde tīrīšanas un dezinficēšanas vajadzībām;
            
         
               f)
            
            
               tāda aprīkojuma iegāde, kas īpaši paredzēts dzīvnieku liemeņu iznīcināšanai;
            
         
               g)
            
            
               tāda aprīkojuma iegāde, kas paredzēts virusoloģiskajiem laboratoriskajiem testiem;
            
         
               h)
            
            
               izpratnes veicināšanas kampaņas.
            
         3.   Savienības finansiālais ieguldījums ir noteikts 30 % apmērā no izmaksām, kas Lietuvai un Polijai radīsies un tiks samaksātas, kompensējot cūku īpašniekiem zaudējumus, ko rada pāragra cūku nokaušana inficētajos apgabalos.
   2. pants
   1.   Maksimālā summa attiecībā uz izmaksām, ko atmaksā lēmuma 1. panta 1. punktā minētajām dalībvalstīm un kas tām radīsies, īstenojot 1. panta 2. punkta a), b), c) un d) apakšpunktā minētos pasākumus, vidēji nepārsniedz:
   
               a)
            
            
               EUR 0,5 par katru mājas cūku, no kuras ņemts paraugs;
            
         
               b)
            
            
               EUR 5 par katru mežacūku, no kuras ņemts paraugs;
            
         
               c)
            
            
               EUR 2 par katru ELISA testu;
            
         
               d)
            
            
               EUR 10 par katru veikto PĶR un sekvencēšanas testu.
            
         2.   Maksimālās izmaksas, ko atmaksā saistībā ar 1. panta 2. punkta e) apakšpunktā minētajiem pasākumiem, vidēji nepārsniedz:
   
               a)
            
            
               EUR 6 000 Igaunijai;
            
         
               b)
            
            
               EUR 58 000 Latvijai;
            
         
               c)
            
            
               EUR 950 000 Lietuvai;
            
         
               d)
            
            
               EUR 102 100 Polijai.
            
         3.   Maksimālās izmaksas, ko atmaksā saistībā ar 1. panta 2. punkta f) apakšpunktā minētajiem pasākumiem, nepārsniedz:
   
               a)
            
            
               EUR 100 000 Lietuvai;
            
         
               b)
            
            
               EUR 150 000 Polijai.
            
         4.   Maksimālās izmaksas, ko atmaksā saistībā ar 1. panta 2. punkta g) apakšpunktā minētajiem pasākumiem, nepārsniedz:
   
                
            
            
               EUR 75 000 Lietuvai.
            
         5.   Maksimālās izmaksas, ko atmaksā saistībā ar 1. panta 2. punkta h) apakšpunktā minētajiem pasākumiem, vidēji nepārsniedz:
   
               a)
            
            
               EUR 1 500 Igaunijai;
            
         
               b)
            
            
               EUR 15 000 Latvijai;
            
         
               c)
            
            
               EUR 75 000 Lietuvai;
            
         
               d)
            
            
               EUR 11 250 Polijai.
            
         6.   Attiecībā uz dalībvalstīm, kas minētas 1. panta 3. punktā, Savienības finansiālais ieguldījums nepārsniedz:
   
               a)
            
            
               EUR 225 000 Lietuvai;
            
         
               b)
            
            
               EUR 337 500 Polijai.
            
         7.   Attiecībā uz dalībvalstīm, kas minētas 1. panta 1. punktā, Savienības finansiālais ieguldījums nepārsniedz:
   
               a)
            
            
               EUR 27 000 Igaunijai;
            
         
               b)
            
            
               EUR 190 000 Latvijai;
            
         
               c)
            
            
               EUR 1 948 000 Lietuvai;
            
         
               d)
            
            
               EUR 1 341 000 Polijai.
            
         8.   Izdevumi, par kuriem, veicot 1. punkta c) un d) apakšpunktā minētos pasākumus, var saņemt Savienības finansiālo ieguldījumu, ir tikai tādas izmaksas, kas dalībvalstīm radušās:
   
               a)
            
            
               par tādu testu komplektu, reaģentu un visu pārējo palīgmateriālu iegādi, kas identificējami par piederīgiem un izmantojami laboratorisko testu veikšanai;
            
         
               b)
            
            
               par darbiniekiem, kuri pilnībā vai daļēji ir nodarbināti testu veikšanā laboratorijas telpās, neatkarīgi no to statusa, un minētajos izdevumos iekļauj tikai faktiskās algas kopā ar sociālā nodrošinājuma iemaksām un citām atalgojumā iekļautajām obligātajām izmaksām;
            
         
               c)
            
            
               pieskaitāmās izmaksas, kas ir 7 % apmērā no a) un b) apakšpunktā minēto izmaksu summas.
            
         3. pants
   1.   Savienības finansiālo ieguldījumu 1. pantā minētajiem pasākumiem piešķir, ja attiecīgās dalībvalstis:
   
               a)
            
            
               īsteno darbības un pasākumus, kā izklāstīts to plānos;
            
         
               b)
            
            
               īsteno pasākumus saskaņā ar attiecīgajiem Savienības tiesību aktu noteikumiem, tostarp konkurences noteikumiem un noteikumiem par publisku līgumu slēgšanas tiesību piešķiršanu;
            
         
               c)
            
            
               vēlākais līdz 2015. gada 30. aprīlim iesniedz Komisijai galīgo tehnisko ziņojumu par pasākumiem saskaņā ar I pielikumu un galīgo finanšu pārskatu saskaņā ar II pielikumu.
            
         2.   Ja dalībvalsts neievēro 1. punkta prasības, Komisija var samazināt Savienības finansiālo ieguldījumu proporcionāli pārkāpuma veidam, smagumam un Savienībai radītajiem finansiālajiem zaudējumiem.
   4. pants
   Šis lēmums adresēts Igaunijas Republikai, Latvijas Republikai, Lietuvas Republikai un Polijas Republikai.
   
      Briselē, 2014. gada 24. aprīlī
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 155, 18.6.2009., 30. lpp.
   
   
      (2)  OV L 298, 26.10.2012., 1. lpp.
   
   
      (3)  Komisijas 2013. gada 10. oktobra Īstenošanas lēmums 2013/498/ES par Savienības finansiālo ieguldījumu attiecībā uz uzraudzību un citiem ārkārtas pasākumiem, kuri Igaunijā, Latvijā, Lietuvā un Polijā tika īstenoti pret Āfrikas cūku mēri trešās valstīs, kas ir ES kaimiņvalstis (OV L 272, 12.10.2013., 47. lpp.).
   
      (4)  Komisijas 2013. gada 5. augusta Īstenošanas lēmums 2013/426/ES par pasākumiem, lai nepieļautu Āfrikas cūku mēra vīrusa ienešanu Savienībā no dažām trešām valstīm vai trešo valstu teritoriju daļām, kurās ir apstiprināta minētās slimības klātbūtne, un ar kuru atceļ Lēmumu 2011/78/ES (OV L 211, 7.8.2013., 5. lpp.).
   
      (5)  Komisijas 2009. gada 5. marta Regula (EK) Nr. 206/2009 par dzīvnieku izcelsmes produktu sūtījumu ievešanu Kopienā personīgam patēriņam un Regulas (EK) Nr. 136/2004 grozīšanu (OV L 77, 24.3.2009., 1. lpp.).
   
      (6)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      (7)  Komisijas 2012. gada 29. oktobra Deleģētā regula (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).
   
      I PIELIKUMS
      
         Galīgais tehniskais ziņojums par uzraudzības pasākumiem attiecībā uz Āfrikas cūku mēri mežacūkām un mājas cūkām
      
      Dalībvalsts:
      Datums:
      
               
                  1.
               
               
                  Situācijas tehniskais novērtējums
                  
                              1.1.
                           
                           
                              Epidemioloģiskās kartes:
                           
                        
                              1.2.
                           
                           
                              Informācija par uzraudzību:
                           
                        
                              Dalībvalsts/trešā valsts
                           
                           
                              Mājas cūkām ņemtie paraugi (cūku skaits)
                           
                           
                              Mežacūkām ņemtie paraugi (cūku skaits)
                           
                           
                              Testa tips (1)
                              
                           
                           
                              Testu skaits
                           
                           
                              Pozitīvu rezultātu skaits attiecībā uz mājas cūkām
                           
                           
                              Pozitīvu rezultātu skaits attiecībā uz mežacūkām
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Kopā 2014. g.
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Mērķu izpilde un tehniskās grūtības:
               
            
               
                  3.
               
               
                  Papildu epidemioloģiskā informācija – epidemioloģiskā izmeklēšana, atrasto beigto dzīvnieku skaits, to dzīvnieku sadalījums pēc vecuma, kuriem testos uzrādījies pozitīvs rezultāts, patoloģiskās izmaiņas utt.:
               
            
         (1)  Norādīt testa tipu: ELISA, PĶR, Ag-ELISA, vīrusa izolēšana, cits (precizēt).
   
   
      II PIELIKUMS
      
         Galīgais finanšu pārskats par ārkārtas pasākumiem attiecībā uz Āfrikas cūku mēri
      
      Dalībvalsts:
      Datums:
      
               
                  1.
               
               
                  Uzraudzības pasākumi attiecībā uz Āfrikas cūku mēri mežacūkām un mājas cūkām
                  
                              Paraugu ņemšana
                           
                        
                              Kategorija
                           
                           
                              Paraugu ņemšanas izmaksas
                           
                        
                              Ņemtie paraugi (dzīvnieku skaits)
                           
                           
                              Izmaksas par vienību uz katru dzīvnieka paraugu
                           
                           
                              Kopējās izmaksas
                           
                        
                              Mājas cūkas
                           
                           
                               
                           
                           
                               
                           
                           
                               
                           
                        
                              Mežacūkas
                           
                           
                               
                           
                           
                               
                           
                           
                               
                           
                        
                               
                           
                           
                               
                           
                           
                               
                           
                           
                               
                           
                        
                              Laboratorijas testi
                           
                        
                               
                           
                           
                              Veikto testu skaits
                           
                           
                              Testu izmaksas (1)
                              
                           
                        
                              Laboratorijas tests
                              (1)
                           
                           
                              Personāls
                              (2)
                           
                           
                              Pieskaitāmās izmaksas
                              (3) = (1) + (2) × 0,07
                           
                           
                              Kopējās izmaksas
                              (4) = (1) + (2) + (3)
                           
                        
                              Seroloģiskie testi (ELISA)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              PĶR testi
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Sekvencēšanas testi
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  2.
               
               
                  Tīrīšana un dezinfekcija
                  
                              2.a)
                           
                           
                              IEKĀRTAS
                              
                                          Apraksts
                                       
                                       
                                          Izmaksas/vērtība (bez PVN)
                                       
                                       
                                          Pirkuma datums
                                       
                                    
                                           
                                       
                                       
                                           
                                       
                                       
                                           
                                       
                                    
                                          Kopā
                                       
                                       
                                           
                                       
                                       
                                           
                                       
                                    
                        
                              2.b)
                           
                           
                              DEZINFEKCIJAS LĪDZEKLIS
                              
                                          Apraksts
                                       
                                       
                                          Izmaksas/vērtība (bez PVN)
                                       
                                       
                                          Pirkuma datums
                                       
                                    
                                           
                                       
                                       
                                           
                                       
                                       
                                           
                                       
                                    
                                          Kopā
                                       
                                       
                                           
                                       
                                       
                                           
                                       
                                    
                        
            
               
                  3.
               
               
                  APRĪKOJUMS, KAS MINĒTS 1. PANTA 2. PUNKTA f) UN g) APAKŠPUNKTĀ
                  
                              Apraksts
                           
                           
                              Izmaksas/vērtība (bez PVN)
                           
                           
                              Pirkuma datums
                           
                        
                               
                           
                           
                               
                           
                           
                               
                           
                        
                              Kopā
                           
                           
                               
                           
                           
                               
                           
                        
            
               
                  4.
               
               
                  KOMPENSĀCIJA PAR CŪKĀM
                  
                              Svars iznīcināšanas dienā
                           
                           
                              Dzīvnieku skaits katrā kategorijā
                           
                           
                              Summa, ko maksā par katru kategoriju
                           
                           
                              Citas izmaksas, ko tieši izmaksā lauksaimniekiem
                              (bez PVN)
                           
                           
                              Kopējā kompensācija
                              (bez PVN)
                           
                           
                              Maksājuma datums
                           
                        
                              sivēnmātes
                           
                           
                              kuiļi
                           
                           
                              sivēni
                           
                           
                              cūkas
                           
                           
                              sivēnmātes
                           
                           
                              kuiļi
                           
                           
                              sivēni
                           
                           
                              cūkas
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
               
                  5.
               
               
                  IZPRATNES VEICINĀŠANAS KAMPAŅAS
                  
                              Darbību apraksts
                           
                           
                              Izmaksas/vērtība (bez PVN)
                           
                           
                              Īstenošanas datums
                           
                        
                               
                           
                           
                               
                           
                           
                               
                           
                        
                              Kopā
                           
                           
                               
                           
                           
                               
                           
                        
            
               
                  6.
               
               
                  Es apliecinu, ka:
                  
                              —
                           
                           
                              norādītie izdevumi ir faktiski, precīzi iegrāmatoti un saskaņā ar šā lēmuma noteikumiem uzskatāmi par attiecināmiem izdevumiem,
                           
                        
                              —
                           
                           
                              visi ar izdevumiem saistītie pamatojošie dokumenti ir pieejami pārbaudei,
                           
                        
                              —
                           
                           
                              par minētajiem pasākumiem nav pieprasīts neviens cits Savienības ieguldījums, un visi ieņēmumi, kas gūti no to veikšanas, ir paziņoti Komisijai,
                           
                        
                              —
                           
                           
                              šie pasākumi tika īstenoti saskaņā ar atbilstīgajiem Savienības tiesību aktiem,
                           
                        
                              —
                           
                           
                              tiek piemērotas kontroles procedūras, jo īpaši, lai pārbaudītu deklarēto summu pareizību un novērstu, konstatētu un labotu neprecizitātes.
                           
                        
            Datums:
      Izpilddirektora vārds, uzvārds un paraksts:
      
         (1)  Visas izmaksas ir norādītas bez PVN.